Rykswegeplan 1927

It earste Rykswegeplan waard 1927 makke, it wie it earste plan sûnt Napoleon (begjin 19e iuw) om de besteande ferbinings yn kaart te bringen en at it nedich wie nije Rykswegen oan te lizzen. It doel wie om sawol besteande diken te ferbetterjen as nije ferbinings te meitsjen. De kosten fan it projekt waarden rûsd op 300 miljoen gûne (wearde fan 1927) en de útfiering soe yn 30 jier realisearre wurde kinne.

It plan is foaral ferneamd fan taljochtsjende kaart. Op dy kaart wie in haadwegestelsel foar trochgeand, motorisearre ferkear wjerjûn. Allegear ferbinings tusken de stêden, mar net dy stêden bylâns. Dêrnjonken wiene in tal folslein nije trasees foarsjoen, nammentlik:
 De Haach – Gouda – Utert (A12)
 Rotterdam – Gouda – Amsterdam (A3, net útfierd)
 De Haach – Rotterdam (A13)
 Amsterdam – Utert (A2)
 Amsterdam – Leien (A4)

 Oare Rykswegensplannen
Nei 1927 binne der noch oare rykswegeplannen fêststeld yn 1932, 1938, 1948, 1958, 1968 en foar it lêst yn 1984.

Brêgen
Yn it Rykswegeplan fan 1927 binne tolve brêgen oer de grutte rivieren fêstlein.

It binne:
plakrivier(by)namme brêgejier opleveringstatus distiid Nymwegen  Waal  Waalbrêge  1936  Wurdt brûkt. Moerdyk  Hollânsk Djip  Moerdykbrêge  1936  Yn 1978 nije brêgedielen op de âlde pylders set; âlde parten brûkt foar it ferfangen fan de Brêge by Keizersveer en de Spijkenisserbrêge. Hedel  Maas  Hedelse brêge  1937  Brûkt foar regionaal ferkear. Doardt  Alde Maas  Stedsbrêge Zwijndrecht  1939  1977 funksje oernaam troch de Drechttunnel; brêge wurdt noch brûkt foar regionaal ferkear. Hendrik-Ido-Ambacht  Noard  Brêge oer de Noard 1939  1992 funksje oernaam troch de Noardtunnel; brêge wurdt noch brûkt foar lokaal ferkear (N915). Dimter  Isel  Wilhelminabrêge  1943  Wurdt brûkt. Swol  Isel  Iselbrêge  1930  Wurdt brûkt. Keizersveer  Bergsche Maas  Brêge by Keizersveer  1931  Sloopt 1978; ferfongen troch seis fan de tsien brêgeparten fan de âlde Moerdykbrêge. Maastricht  Maas  Wilhelminabrêge  1932  Ferfongen troch nijbou op de âlde pylders yn 1960. Zaltbommel  Waal  "Bommelske Brêge"  1933  Sletten yn 1996 nei iepening Martinus Nijhoffbrêge; sloopt yn 2007. Arnhim  Nederryn  John Frostbrêge (sûnt 1978)  1935  Wurdt brûkt. Vianen  Lek  Lekbrêge  1936  Sletten 1999 nei iepening fan de njonkenlizzende Jan Blankenbrêge; plannen foar sloop.

Fan de tolve brêgen binne der fjouwer wetlik beskerme ryksmonumint, nammentlik de brêgen yn Arnhim, Nymwegen, Hendrik-Ido-Ambacht en Swol.

 Sjoch ek 
 Ryksstrjitwei

Kategory:Ferkear
Kategory:Histoaryske geografy
Kategory:Ynfrastruktuer yn Nederlân